sasicodes/solvari-1 huggingface dataset:
அந்த மனுவின் மீதான தீர்ப்பில் அனுமதிக்கப்பட்ட ஒலி மற்றும் புகை வரம்புக்குள் உற்பத்தி செய்யப்பட்ட பட்டாசுகள் மட்டுமே இந்தியாவில் விற்கப்பட வேண்டும் என்றும் அத்தகைய பட்டாசுகள் பசுமைப் பட்டாசுகளாக இருக்க வேண்டும் என்றும் கூறியிருக்கிறது உச்சநீதிமன்றம்.
காற்று மாசு ஒலி மாசு திடக்கழிவு பிரச்னைகளுக்கு சர வெடிப் பட்டாசுகள் வித்திடுகின்றன என்பதால் அவற்றின் தயாரிப்புக்கும் விற்பனைக்கும் தடை விதித்திருக்கிறது தீர்ப்பு.
எல்லாவற்றிற்கும் மேலாக தடை செய்யப்பட்ட பட்டாசுகளின் விற்பனைக்கும் நடைபெறும் விதிமீறல்களுக்கும் அந்தந்தப் பகுதி காவல்துறை ஆய்வாளர்களை பொறுப்பாக்கி இருக்கிறது உச்சநீதிமன்றத் தீர்ப்பு.
அந்தத் தொழிற்சாலையில் சண்முக நாடார் அய்ய நாடார் என்கிற சிவகாசியைச் சேர்ந்த ஒன்றுவிட்டச் சகோதரர்கள் வேலைக்குச் சேர்ந்தனர்.
சொந்த ஊரான சிவகாசிக்குத் திரும்பி அங்கே அவர்கள் தீப்பெட்டித் தொழிற்சாலைகளை நிறுவியதிலிருந்து தொடங்கியது இந்தியாவின் பட்டாசு தயாரிப்புத் தொழில்.
அண்டை நாடு என்பதால் சீனாவிலிருந்து திருட்டுத்தனமாக கோடிக்கணக்கான ரூபாய்க்கு இந்தியாவுக்குள் பட்டாசுகள் கடத்தி விற்கப்படும் நிலை தொடர்கிறது என்பதுதான் உண்மை.
தீபாவளி கிறிஸ்துமஸ் ஆங்கிலப் புத்தாண்டு போன்ற பண்டிகை நாட்களில் இந்தியா முழுவதும் ஆங்காங்கே பட்டாசு விற்பனை மூலம் வேலைவாய்ப்புப் பெறுபவர்களின் எண்ணிக்கை பல லட்சங்கள்.
இந்தப் பின்னணியில்தான் உச்சநீதிமன்றத்தின் இப்போதைய அதிரடித் தீர்ப்பு ஒட்டுமொத்த பட்டாசு தயாரிப்புத் தொழிலுக்கும் அநேகமாக முற்றுப்புள்ளி வைக்கும் விதத்தில் அமைந்திருக்கிறது.
மூன்று மாதத்திற்கு முன்பே சிவகாசியிலிருந்து பட்டாசுகள் தயாரிக்கப்பட்டு இந்தியாவின் மூலை முடுக்கெல்லாம் விநியோகம் செய்யப்பட்டுவிட்டன.
தீபாவளிக்கு இரண்டு வாரங்களே இருக்கும் நிலையில் வெளியாகியிருக்கும் தீர்ப்பு லட்சக்கணக்கான பட்டாசு சில்லறை விற்பனையாளர்களை நடுத்தெருவில் நிறுத்திவிடக்கூடும்.
பண்டிகைக் காலத்தை பயன்படுத்தி லாபம் ஈட்ட நினைத்து கடன் வாங்கி முதல் போட்டிருக்கும் அவர்களின் தீபாவளி கண்ணீரில்தான் கழியும் என்பதை நீதிபதிகள் ஏன் யோசிக்கவில்லை என்று புரியவில்லை.
நிர்வாக ரீதியாக எடுக்கப்பட வேண்டிய இதுபோன்ற முடிவுகளில் எல்லாம் நீதித்துறை தலையிட்டு ஆட்சியாளர்களுக்கு உத்தரவிடத் தொடங்கினால் பிறகு மக்களால் தேர்ந்தெடுக்கப்பட்ட அரசும் நிர்வாகமும் எதற்காக இயங்க வேண்டும் என்பதுதான் அந்தக் கேள்வி.
ரயில் தண்டவாளத்துக்கு அருகில் தசரா பண்டிகையையொட்டி நடைபெறும் ராம் லீலா நிகழ்ச்சியில் ராவணனை எரிக்கும் இறுதிக்கட்ட நிகழ்வு கோலாகலமாக நடைபெற்றுக் கொண்டிருந்தது.
மைதானத்தில் நடைபெற்றுக் கொண்டிருந்த வாண வேடிக்கைகளின் சப்தமும் வெளிச்சமும் ஆரவாரமும் ரயில் வந்து கொண்டிருப்பதை ரயில்வே பாதையில் குழுமி நின்றுகொண்டிருந்த பொதுமக்களின் கவனத்தை ஈர்க்காமல் போனதில் வியப்பில்லை.
ஆனால் இப்படியொரு வாண வேடிக்கை நடக்கும்போது ரயில்வே தண்டவாளத்தின் மீது தனது கவனத்தை செலுத்தாமல் ரயில் ஓட்டுநரும் அந்த நிகழ்ச்சியை வேடிக்கை பார்த்ததுதான் இந்த விபத்துக்குக் காரணமாக இருந்திருக்கக்கூடும்.
ரயில் நிறுத்தப்பட்டிருந்தாலோ அல்லது அதன் வேகம் குறைக்கப்பட்டிருந்தாலோகூட இந்த அளவுக்கு மோசமான விபத்து ஏற்பட்டிருக்காது.
இதுபோன்ற பண்டிகை நிகழ்வுகள் நடக்கும்போது ரயில்வே நிர்வாகம் முன்னெச்சரிக்கை நடவடிக்கைகளை மேற்கொண்டிருக்க வேண்டும் என்றாலும்கூட அதைவிட முக்கியம் அமிருதசரஸ் மாநகர நிர்வாகமும் காவல் துறையினரும் பாதுகாப்பு நடவடிக்கைகளை மேற்கொண்டிருக்க வேண்டும்.
அமிருதசரஸ் ஜோதா பதக் சம்பவத்தைப் பொருத்தவரை இந்த விபத்துக்கு முழுப் பொறுப்பையும் ஏற்கவேண்டியது மாவட்ட நிர்வாகமும் காவல் துறையும்தான்.
ஜோதா பதக் பகுதியில் தசரா கொண்டாட்டத்தை நடத்துவதற்கு தாங்கள்அனுமதி வழங்கவில்லை என்று அமிருதசரஸ் மாநகராட்சி நிர்வாகம் தெரிவித்திருக்கிறது.
அப்படியிருக்கும்போது காவல் துறை அந்தக் கூட்டத்தைக் கட்டுப்படுத்தவும் அதன் சுற்றுப்பகுதிகளில் பாதுகாப்புக் குறைபாடு இல்லை என்பதை உறுதிப்படுத்தவும் ஏன் எந்தவித நடவடிக்கையையும் எடுக்கவில்லை என்கிற கேள்வி எழுகிறது.
அனுமதி வழங்காமல் போனாலும்கூட ஜோதா பதக் பகுதியில் ஆண்டுதோறும் கோலாகலமாக தசரா கொண்டாட்டங்கள் நடைபெறும் என்பது அனைவருக்கும் தெரியும் என்கிற நிலையில் அமிருதசரஸ் மாநகராட்சி இதுகுறித்து கவனக்குறைவாக இருந்திருப்பது விசித்திரமாக இருக்கிறது.
பஞ்சாப் மாநில காங்கிரஸ் கட்சியின் முக்கியத் தலைவர்களில் ஒருவரான முன்னாள் கிரிக்கெட் வீரர் நவ்ஜோத் சிங் சித்துவின் மனைவி நவ்ஜோத் கௌர் உள்ளிட்ட பல முக்கிய ஆளுங்கட்சிப் பிரமுகர்கள் இந்த நிகழ்ச்சியில் கலந்து கொண்டிருக்கிறார்கள்.
அவர்களுக்குப் பாதுகாப்பு அளிப்பதில் காவல் துறை காட்டிய முனைப்பை பொதுமக்களின் பாதுகாப்பிலும் முன்னெச்சரிக்கை நடவடிக்கைகள் மூலம் காட்டியிருந்தால் இந்த விபத்து தவிர்க்கப்பட்டிருக்கக் கூடும்.
நவ்ஜோத் கௌர் உள்ளிட்ட பிரமுகர்கள் விபத்து நேர்ந்தவுடன் பாதுகாப்பாக அந்த இடத்தைவிட்டு வெளியேறினார்களே தவிர விபத்தில் சிக்கியவர்களுக்கு உதவ முன்வரவில்லை என்கிற குற்றச்சாட்டு அதைவிடக் கொடுமை.
தேசியப் பேரிடர் மேலாண்மை ஆணையம் மாநில அரசுகளுக்கும் உள்ளாட்சி அமைப்புகளுக்கும் பண்டிகைக் கூட்டங்களிலும் மக்கள் அதிகமாகக் கூடும் இடங்களிலும் மேற்கொள்ளப்பட வேண்டிய பாதுகாப்பு முன்னேற்பாடுகள் குறித்த நெறிமுறைகளை வழங்கியிருக்கிறது.
அப்படியிருந்தும்கூட அமிருதசரஸ் ஜோதா பதக்கில் நடந்தது போன்ற விபத்துகள் தொடர்வது பொதுமக்களின் கவனக்குறைவையும் நிர்வாகத்தின் அலட்சியப் போக்கையும்தான் வெளிப்படுத்துகிறது.
அதிகரித்துவரும் கச்சா எண்ணெயின் விலை குறைந்து வரும் டாலருக்கு நிகரான ரூபாயின் மதிப்பு வெளியேறும் முதலீடுகள் இவையெல்லாம் நடப்புக் கணக்குப் பற்றாக்குறையை அதிகரிக்கும் என்று அந்த அறிக்கை தெரிவிக்கிறது.
இதனால் நடப்புக் கணக்குப் பற்றாக்குறை அதிகரித்து பொருளாதாரத்தைத் தடுமாறவைக்கும் என்பதால்தான் பொருளாதார நிபுணர்கள் கவலைப்படுகிறார்கள்.
டாலருக்கு நிகரான ரூபாயின் மதிப்பு குறைவதும் கச்சா எண்ணெய் விலையின் நிலையற்ற தன்மையும் இந்தியாவில் நடப்புக் கணக்குப் பற்றாக்குறையை அதிகரிக்கும் நிலையில் அரசு போதிய முன்னெச்சரிக்கை நடவடிக்கைகளை எடுக்கவில்லை என்பதைச் சுட்டிக் காட்டாமல் இருக்க முடியவில்லை.
அமெரிக்காவுக்கும் சீனாவுக்கும் இடையேயான வணிகவரிப் போர் எப்படி முடியப் போகிறது என்பதும் அமெரிக்காவில் அதிகரித்துவரும் வட்டி விகிதமும் முதலீட்டாளர்களை அச்சுறுத்தி இந்தியாவிலிருந்து வெளியேற்றக்கூடும்.
வளர்ந்து வரும் பல நாடுகளும் இதே பிரச்னையை எதிர்கொண்டாலும் ஐந்தாவது மிகப்பெரிய பொருளாதாரமாக உயரும் நிலையில் இருக்கும் இந்தியாவுக்கு அந்நிய முதலீடுகள் வெளியேறுவது கடுமையான பாதிப்பை ஏற்படுத்தும்.
ஆனால் கச்சா எண்ணெய் விலை அதிகரிப்பும் ரூபாயின் மதிப்புச் சரிவும் அந்நிய முதலீடுகள் வெளியேற்றமும் எப்படி இருக்கும் என்பது தெரியாத நிலையில் நாம் கவலைப்படாமல் இருக்க முடியாது.
தங்களது நாணய மதிப்பைக் கட்டுக்குள் வைக்க அந்நியச் செலாவணி இருப்பைப் பயன்படுத்தும் நாடுகள் மிகப்பெரிய நிதி நெருக்கடியிலும் இக்கட்டிலும் மாட்டிக் கொண்டதுதான் வரலாறு.
அடுத்த ஆண்டு மக்களவைக்கான தேர்தல் நடக்கவிருக்கும் நிலையில் அரசுக்கு நாணய மதிப்பைப் பாதுகாக்கத் துணிந்து நடவடிக்கைகளை மேற்கொள்ள அவகாசம் இல்லை.
இப்படிப்பட்ட சூழலில் இந்தியா தனது அந்நியச் செலாவணி கையிருப்பைக் கணிசமாக அதிகரித்துக் கொள்வதன் மூலம் மட்டுமே நிலைமையை எதிர்கொள்ள முடியும்.
வாஜ்பாய் தலைமையிலான முதலாவது தேசிய ஜனநாயகக் கூட்டணி ஆட்சியில் டாலர் பத்திரங்களின் மூலம் அந்நியச் செலாவணி இருப்பை அதிகரித்தது.
நாம் உணர்வுபூர்வமாக அவர்களின் சாதனைகளைப் போற்றுவதுபோல அவர்களும் இந்தியாவின் இன்றைய பொருளாதாரச் சூழலில் நமக்கு உதவ முன்வந்தால் இப்போதைய நடப்புக் கணக்குப் பற்றாக்குறை பிரச்னையை எதிர்கொண்டு விடலாம்.
தேர்தல் தோல்வியைப் பெருந்தன்மையுடன் அதிபர் அப்துல்லா யாமீன் ஏற்றுக்கொண்டபோது அனைவருக்குமே சற்று அதிர்ச்சியாகத்தான் இருந்தது.
தனக்கு நெருக்கமானவர் தலைமைத் தேர்தல் ஆணையராக இருந்தும் கூட தேர்தலில் முறைகேடுகள் நடைபெற்றிருப்பதாக அதிபர் யாமீன் கூறுவது வேடிக்கையாகத்தான் இருக்கிறது.
தேர்தல் முடிந்த கையோடு தங்கள் உயிருக்குப் பாதுகாப்பில்லை என்று கூறி தேர்தல் ஆணையர்கள் ஐவரில் நான்கு பேர் மாலத்தீவிலிருந்து வெளியேறி இலங்கையில் அடைக்கலம் பெற்றிருக்கிறார்கள்.
வாக்குப்பதிவில் நடந்த முறைகேடு குறித்து பெயர் குறிப்பிட முடியாத மூன்று சாட்சிகள் ரகசியமாக என்ன நடந்தது என்று கூறத் தயாராக இருப்பதாக அவர்கள் முன்வைத்த வாதத்தை உச்சநீதிமன்றம் ஏற்றுக் கொள்ளவில்லை.
அதுமட்டுமல்லாமல் வாக்கு எண்ணிக்கையின்போது அதிகாரிகள் தங்கள் விரல்களில் ஒரு வகையான மோதிரங்களை அணிந்துகொண்டு எதிர்க்கட்சிக்கு சாதகமாக வாக்குப்பதிவு செய்திருப்பதாக அதிபர் யாமீன் தரப்பு முன்வைத்த வாதத்தையும் நீதிபதிகள் ஆதாரமற்றது என்று ஒதுக்கியிருக்கிறார்கள்.
அதிபராகப் பதவியேற்ற அப்துல்லா யாமீன் முன்னாள் அதிபர் முஹமது நஷீத் மீது ஆதாரமில்லாத பல வழக்குகளைத் தொடுத்ததால் அவர் மாலத்தீவை விட்டு வெளியேறி இலங்கையில் தஞ்சமடைந்தார் என்பது வரலாறு.
மக்கள் மன்றமும் நீதிமன்றமும் கூட அதிபர் அப்துல்லா யாமீன் பெருந்தன்மையுடன் தோல்வியை ஏற்றுக்கொண்டு பதவி விலக வேண்டும் என்பதை வலியுறுத்துகின்றன.
அப்துல்லா யாமீன் ஆரம்பம் முதலே இந்தியாவுக்கு எதிரான நிலைப்பாட்டைக் கடைப்பிடித்தவர் என்பதால் மாலத்தீவில் அரசியல் மாற்றம் ஏற்படுவதை இந்தியா விரும்புவதில் வியப்பில்லை.
சிரியாவிலும் ஈராக்கிலும் செயல்படும் பல்வேறு தீவிரவாதக் குழுக்களுக்கு மிக அதிகமான எண்ணிக்கையில் இளைஞர்களை அனுப்பும் நாடாக மாலத்தீவு இருப்பதுதான் அதற்குக் காரணம்.
அதிபர் அப்துல்லா யாமீனுக்கு எதிராக மக்கள் போராட்டம் வெடித்தபோதும் எதிர்க்கட்சியினரும் நீதிபதிகளும் சிறையில் அடைக்கப்பட்ட போதும் மாலத்தீவின் உள்நாட்டு விவகாரத்தில் தலையிடாமல் இந்திய அரசும் நமது ராணுவமும் பொறுமை காத்தன.
வணிகப் பயன்பாட்டுக்கு நிலத்தடி நீரை உறிஞ்சி எடுத்து விநியோகம் செய்பவர்கள் மீது இந்திய தண்டனைச் சட்டத்தின் கீழ் திருட்டு உள்ளிட்ட பிரிவின் கீழ் குற்றப்பதிவு செய்து வழக்குத் தொடர வேண்டும் என்று உச்சநீதிமன்றம் உத்தரவிட்டிருந்தது.
ஆட்சிகள் மாறினாலும் சென்னையைச் சுற்றியுள்ள பெருநகரப் பகுதிகளிலிருந்து நிலத்தடி நீரை உறிஞ்சி தண்ணீர் டேங்கர்கள் மூலம் நகரிலுள்ள குடியிருப்புகளுக்கும் மருத்துவமனைகளுக்கும் வணிக வளாகங்களுக்கும் விநியோகம் செய்வதை முறைப்படுத்த எந்தவித நடவடிக்கையும் எடுக்கப்படவில்லை என்கிற நிலையில் உயர்நீதிமன்றத்தின் உத்தரவு ஒருவகையில் வரவேற்புக்குரியது என்றுதான் கூற வேண்டும்.
இதனால் தண்ணீர் டேங்கர் லாரிகளை நம்பித்தான் சென்னை மாநகர இயல்பு வாழ்க்கையே நடைபெற்றாக வேண்டும் என்கிற நிலைமை ஏற்பட்டிருக்கிறது.
இதல்லாமல் நட்சத்திர தங்கும் விடுதிகள் மருத்துவமனைகள் உணவு விடுதிகள் குடியிருப்புகள் ஆகியவற்றின் அன்றாடத் தேவை குறித்து சரியான புள்ளிவிவரம் இல்லை.
சென்னை பெருநகர வளர்ச்சிக் குழுமமும் நகர் ஊரமைப்பு திட்ட இயக்ககமும் டவுன் அண்ட் கன்ட்ரி பிளானிங் பெருநகர சென்னை மாநகராட்சியும் அடுக்குமாடிக் குடியிருப்புகளுக்கும் வணிக வளாகங்களுக்கும் கார்ப்பரேட் மருத்துவமனைகளுக்கும் அனுமதி வழங்குகின்றனவே தவிர அதற்கு முன்னால் இந்த அளவு வளர்ச்சியை எதிர்கொள்ளும் அளவுக்குத் தண்ணீர் குடிநீர் ஆதாரத்தை உறுதிப்படுத்துவது குறித்து கவலைப்படுவதில்லை.
எல்லாவற்றிற்கும் மேலாக பெருநகர சென்னையின் அசுர வளர்ச்சியை எதிர்கொள்ளும் அளவுக்குக் கழிவுநீர் கட்டமைப்பு கிடையாது என்பது குறித்துக் கவலைப்படுவதில்லை.
அதன் விளைவுதான் சிறு மழை பெய்தாலும் சென்னை நகரம் வெள்ளத்தில் மிதக்கும் அவலமும் சாக்கடை நீர் வீடுகளுக்குள் நுழையும் விபரீதமும்.
போதுமான அளவு தண்ணீர் வழங்குவதற்கு அரசால் முடியாத நிலையில் தனியார் தண்ணீர் லாரி டேங்கர் உரிமையாளர்களிடம் சமரசம் பேசி நிலைமையை சீராக்குவதைத் தவிர அரசுக்கு வேறு வழியில்லை.
தனியார் டேங்கர் லாரி உரிமையாளர்கள் தங்களது போராட்டத்தை கைவிட்டிருக்கும் நிலையில் இனிமேலாவது ஆட்சியாளர்களும் நிர்வாகமும் இந்தப் பிரச்னைக்கான நிரந்தரத் தீர்வு குறித்து சிந்தித்து செயல்படத் தொடங்க வேண்டும்.
டாலருக்கு நிகரான ரூபாயின் மதிப்பு வரலாறு காணாத அளவு சரிவடைந்து வரும் நிலையில் கச்சா எண்ணெயை இறக்குமதி செய்யும்போது அதற்கான தொகையை அமெரிக்க டாலருக்குப் பதிலாக இந்திய ரூபாயில் வெளிநாட்டு எண்ணெய் நிறுவனங்கள் பெற்றுக் கொள்ள வேண்டும் என்று பிரதமர் மோடி கோரிக்கை விடுத்திருக்கிறார்.
எல்லா நாடுகளும் பிற நாடுகளுடனான தங்களது வர்த்தகத்தை அவரவர் செலாவணியில் நடத்த வேண்டும் என்று விருப்பப்பட்டாலும் அதை ஏனைய நாடுகள் ஏற்றுக் கொள்ளாது.
டாலரில் பரிமாற்றம் நடத்தப்படும்போது தங்களிடமுள்ள டாலர் அந்நியச் செலாவணியைப் பயன்படுத்தி வேறு நாடுகளுடனும் வர்த்தகத்தில் ஈடுபட முடியும் என்பதுதான் அதற்குக் காரணம்.
இரண்டாம் உலகப் போருக்குப் பிறகு அமெரிக்கா ஒரு வல்லரசாக உருவெடுத்ததும் ஐரோப்பிய நாடுகள் தங்கள் காலனிகளை இழந்ததும் அமெரிக்க டாலரின் முக்கியத்துவத்தை அதிகரித்தன.
சர்வதேசச் செலாவணியாக மட்டுமல்லாமல் எல்லா நாடுகளுமே தங்களது சேமிப்பை டாலரில் பாதுகாப்பதால் அமெரிக்காவுக்கு இயல்பாகவே மிகப்பெரிய அடிப்படை மூலதனம் கிடைத்து விடுகிறது.
அமெரிக்காவின் இந்த அசுர பலத்தை உடைப்பதற்கு மேற்கொள்ளப்பட்ட மறைமுக முயற்சிதான் ஐரோப்பிய யூனியன் கூட்டமைப்பும் அதன் செலாவணியான யூரோவும்.
அந்த முயற்சி எதிர்பார்த்த வெற்றியைப் பெறாமல் போனதால் டாலர் இப்போதும் உலகச் செலாவணிகளின் மதிப்பு நிர்ணயத்துக்கான செலாவணியாகத் தொடர்கிறது.
உலக நாடுகள் அனைத்துமே தங்களது வர்த்தகத்தையும் சேமிப்பையும் அமெரிக்க டாலரில் மேற்கொள்வதால் பற்றாக்குறைகளையும் கடனையும் அமெரிக்காவினால் கையாள முடிகிறது.
ரஷியா உள்ளிட்ட சில நாடுகளுடனும் இந்தியாவின் அண்டை நாடுகளான சார்க் நாடுகளுடனும் இந்தியா ரூபாயில் வர்த்தகப் பரிமாற்றத்தை மேற்கொள்கிறது.
அந்த நாடுகளிலிருந்து இந்தியாவிற்கு இறக்குமதியும் இந்தியாவிலிருந்து அந்த நாடுகளுக்கு ஏற்றுமதியும் கணிசமான அளவு நடந்து வருவதால் அது சாத்தியமாகிறது.
அதே நேரத்தில் உலகின் ஏனைய நாடுகளுடன் இந்தியாவுக்கு வர்த்தகப் பரிமாற்றம் இரு தரப்பிலுமாக இல்லாமல் இருப்பதால் இந்தியச் செலாவணியான ரூபாயில் வர்த்தகம் என்பது சாத்தியமல்ல.
அதிக மதிப்புச் செலாவணிகள் செல்லாததாக்கப்பட்டதும் ஜிஎஸ்டி வரிவிதிப்பு அமல்படுத்தப்பட்டதும் ஏற்படுத்திய தாக்கங்களிலிருந்து இந்தியாவின் தொழிற்துறை முழுமையாக மீண்டெழவில்லை.
சவூதி அரேபியா ஐக்கிய அரபு அமீரகம் ஈரான் ரஷியா உள்ளிட்ட நாடுகளிடமிருந்துதான் பெருமளவு கச்சா எண்ணெயை இந்தியா வாங்குகிறது.
இந்த நாடுகளுக்கான இந்தியாவின் ஏற்றுமதிக்கும் அங்கிருந்து பெறும் கச்சா எண்ணெய் இறக்குமதியின் மதிப்புக்கும் இடையே மிகப்பெரிய இடைவெளி இருப்பதால் அந்த நாடுகள் பிரதமரின் வேண்டுகோள்படி அமெரிக்க டாலருக்குப் பதிலாக இந்திய ரூபாயில் கச்சா எண்ணெய்க்கான விலையைப் பெற்றுக் கொள்ளும் என்று தோன்றவில்லை.
மேலும் டாலருக்கு நிகரான இந்திய ரூபாயின் மதிப்பு குறைந்து வரும் நிலையில் பிரதமரின் வேண்டுகோளை அவர்கள் ஏற்றுக்கொள்ள வாய்ப்பே இல்லை என்பதுதான் எதார்த்த நிலை.
இதை எதிர்கொள்வதற்குத் தொழில் துறையை ஊக்குவித்து உற்பத்தியை அதிகரிப்பதிலும் டாலருக்கு நிகரான ரூபாயின் மதிப்பு குறைந்திருப்பதைப் பயன்படுத்தி ஏற்றுமதியை முடுக்கிவிட்டு அந்நியச் செலாவணி இருப்பை அதிகரிப்பதிலும்தான் அரசு கவனம் செலுத்த வேண்டுமே தவிர நமது பலவீனத்தை வெளிப்படுத்தும் வகையில் சர்வதேசத் தளத்தில் வேண்டுகோள் வைப்பதால் பயனில்லை.
நீரில் மூழ்கி இறந்தவர்கள் இயற்கையின் சீற்றத்தால் கொல்லப்பட்டவர்கள் ரயில் விபத்தில் மாண்டவர்கள் தீ விபத்தில் சிக்கியவர்கள் கொலை செய்யப்பட்டவர்கள் உள்ளிட்டவர்களின் மொத்த எண்ணிக்கையைவிட சாலை விபத்தில் இறந்தவர்களுடைய எண்ணிக்கை அதிகம் எனும்போது இதுகுறித்து நாம் கவலைப்படாமல் இருக்க முடியாது.
பாதசாரிகள் இரு சக்கர வாகன ஓட்டிகள் மிதி வண்டியில் செல்வோர் ஆகிய மூன்று பிரிவினரும் சேரும்போது கடந்த ஆண்டில் இந்தியாவில் நடந்த சாலை விபத்துகளில் பாதிக்கு மேல் பாதிக்கப்பட்டவர்கள் இவர்களாகத்தான் இருக்கும்.
இதுபோல தேவையில்லாத இடங்களில் காணப்படும் வேகத்தடைகள் ஆபத்தான வளைவுகள் முறையாக அமைக்கப்படாத சாலைகள் ஆகியவை குறித்தெல்லாம் சாலை போக்குவரத்துத் துறை ஆய்வு செய்வதே இல்லை.
முறையான சாலை அறிவிப்புகள் நெடுஞ்சாலைக் காவல் தயார் நிலையில் முதலுதவி மருத்துவக் குழு இவை குறித்தும் போதுமான கவனம் செலுத்தப்படுவதில்லை.
இன்னும்கூட இரு சக்கர வாகன ஓட்டிகள் இடதுபுற ஓரமாகத்தான் செல்ல வேண்டும் என்பதும் குறைந்த வேக வாகனங்கள் வலப்பக்கமாக செல்லக் கூடாது என்பதுகூட வாகன ஓட்டிகளுக்குத் தெரிவதுமில்லை அது குறித்த விழிப்புணர்வை சாலைப் போக்குவரத்துத் துறை ஏற்படுத்துவதுமில்லை.
சாலைகளைக் கடப்பதற்கு ஆங்காங்கே பாதசாரிகளுக்கு வழித்தடங்கள் இல்லாமல் இருப்பதால் அது நெடுஞ்சாலையானாலும் நகர்ப்புற கிராமப்புற சாலையானாலும் பொதுமக்கள் படும் அவஸ்தைக்கு அளவே இல்லை.
அரசு வெளியிட்டிருக்கும் புள்ளிவிவரத்தைவிட இருபது மடங்கு அதிகம் சாலை விபத்துகள் நடந்திருக்கின்றன என்று தில்லி இந்திய தொழில்நுட்பக் கழக ஆய்வு தெரிவித்திருப்பதை மிகைப்படுத்தல் என்று ஒதுக்கிவிட முடியவில்லை.
அதனைத் தொடர்ந்து வேலை தேடி பிகார் உத்தரப் பிரதேசத்திலிருந்து குஜராத்துக்கு வந்தவர்கள் ஆயிரக்கணக்கில் அங்கிருந்து அடித்து விரட்டப்படுகிறார்கள்.
பாதிப்புக்குள்ளான பெண் தாக்கூர் ஜாதியைச் சேர்ந்தவர் என்பதால் இந்த வெளிமாநில தொழிலாளர்களுக்கு எதிராக தாக்குதல் நடத்துவது குஜராத் க்ஷத்ரிய சேனை என்கிற அமைப்பு.
குஜராத் மாநிலம் முழுவதும் குஜராத் க்ஷத்ரிய தாக்கூர் சேனை வெளிமாநிலத்தவர்களுக்கு எதிரான தாக்குதல்களை தொடர்ந்து நடத்தி வருகிறது.
உத்தரப் பிரதேச மாநிலம் வாராணசியில் இருந்து மக்களவைக்குத் தேர்ந்தெடுக்கப்பட்டிருக்கும் பிரதமர் நரேந்திர மோடிக்கு எதிரான மனநிலையை அந்தத் தொகுதியில் ஏற்படுத்தவும் அடுத்த ஆண்டு நடக்க இருக்கும் மக்களவைத் தேர்தலில் உத்தரப் பிரதேசத்தைச் சேர்ந்தவர்களுக்கு எதிராக குஜராத்தில் நடத்தப்பட்டிருக்கும் வன்முறையை பயன்படுத்தவும் கையாளப்படும் அரசியல் சதியாக இந்தத் தாக்குதல்கள் இருக்குமோ என்கிற ஐயப்பாடு எழாமல் இல்லை.
இந்தத் தாக்குதலின் பின்னணியில் காங்கிரஸ் சட்டப்பேரவை உறுப்பினரும் குஜராத் க்ஷத்ரிய தாக்கூர் சேனை தலைவருமான அல்பேஸ் தாக்கூர் இருப்பது அந்த ஐயப்பாட்டுக்கு வலு சேர்க்கிறது.
இரண்டாண்டுகளுக்கு முன்பு கர்நாடக மாநிலத்தில் குறிப்பாக பெங்களூருவில் வடகிழக்கு மாநிலத்தவர்களுக்கு எதிராக தாக்குதல்கள் நடத்தப்பட்டன.
அதைத் தொடர்ந்து ஆயிரக்கணக்கில் மேகாலயா நாகாலாந்து மணிப்பூர் உள்ளிட்ட வடகிழக்கு மாநிலங்களைச் சேர்ந்தவர்கள் கர்நாடகத்திலிருந்து அச்சத்துடன் தங்கள் மாநிலங்களுக்கு பயணிக்க நேர்ந்தது.
மாநிலங்களுக்கு உள்ளேயும் இந்தியாவுக்கு உள்ளேயும் மட்டுமல்ல சர்வதேச அளவில் பிழைப்பு தேடி இடம் பெயர்தல் என்பது உலகமயச் சூழலில் தவிர்க்க முடியாததாகிவிட்டிருக்கிறது.
அமெரிக்கா என்கிற நாடே புலம்பெயர்ந்தவர்களால் உருவாக்கப்பட்டு அவர்களது உழைப்பால் செல்வச்செழிப்பான நாடாக மாறியிருப்பது உலகறிந்த உண்மை.
மத்திய ஆசியாவில் கடந்த சில ஆண்டுகளாக நடைபெறும் உள்நாட்டுப் போர்களின் தாக்கத்தால் லட்சக்கணக்கானவர்கள் சிரியா லெபனான் ஈரான் இராக் லிபியா உள்ளிட்ட பல்வேறு நாடுகளிலிருந்து ஐரோப்பாவுக்கு அகதிகளாக இடம் பெயர்ந்திருக்கிறார்கள்.
பண்டிகைக் காலம் நெருங்கிவரும் நிலையில் ஏற்பட்டிருக்கும் இந்தப் பிரச்னை குஜராத்திலுள்ள பல தொழிற்சாலைகளையும் வியாபார நிறுவனங்களையும் கடுமையாக பாதித்திருக்கிறது.
பிழைப்புக்காகக் குடியேற்றம் வேலை தேடி இடப்பெயர்ச்சி என்பதன் பின்னணியில் பரவலாகக் காணப்படும் வேலையில்லாத் திண்டாட்டம்தான் அடிப்படைக் காரணம் என்பதைப் புரிந்து கொள்ள வேண்டும்.
இதுபோல வெளிமாநிலத்தவர்கள் பணியமர்த்தப்படும் மாநிலங்கள்தான் இந்தியாவின் ஏனைய மாநிலங்களைவிட தொழில் வளர்ச்சியிலும் பொருளாதார வளர்ச்சியிலும் முன்னேற்றமடைந்திருக்கின்றன என்பதையும் அந்த ஆய்வு சுட்டிக்காட்டுகிறது.
ஆனால் இந்தச் சட்டம் முறையாகச் செயல்படுத்தப்படாமல் கிடப்பில் போடப்பட்டிருக்கிறது என்பதைதான் அவ்வப்போது வேற்று மாநிலத்தவர்களுக்கு எதிராக நடத்தப்படும் தாக்குதல்கள் தெரிவிக்கின்றன.
இந்திய குடிமகன் இந்தியாவின் எந்தப் பகுதியிலும் குடியேறவும் பணியாற்றவும் அரசியல் சாசனம் உரிமை வழங்கியிருக்கும் நிலையில் இப்படியொரு வாக்குறுதியை குஜராத் அரசு எந்த அடிப்படையில் வழங்குகிறது என்று புரியவில்லை.
மரபுசாரா எரிசக்தியின் உற்பத்தி ஒட்டுமொத்தமாக ஏனைய எரிசக்திகளை ஈடுகட்டுமளவுக்கு அவற்றுக்கு மாற்றாக அதிகரிக்கவில்லை அதிகரித்துவிடவும் முடியாது.
அணுமின் நிலையத்துக்கு எதிராக சுற்றுச்சூழல் அடிப்படையில் கடுமையான எதிர்ப்பு எழுந்திருக்கும் நிலையில் மரபுசாரா எரிசக்தியை சார்ந்து இயங்க முடியுமா என்று கேட்டால் இயலாது என்றுதான் கூறவேண்டும்.
இப்படிப்பட்ட சூழ்நிலையில் புனல்மின் நிலையங்கள் மூலம் மின் உற்பத்தியை அதிகரிக்க முடியுமா என்றால் அதிலும் பிரச்னைகள் இருக்கின்றன.
அதிகரித்து வரும் இந்தியாவின் மின்சாரத் தேவையை ஈடுகட்ட அணுமின் நிலையங்களை அமைப்பதை பாதுகாப்புப் பிரச்னைகளும் மக்களின் எதிர்ப்பும் தடுக்கின்றன.
அப்படிக் கட்டப்பட்டால் அது எந்த அளவுக்கு சுற்றுச்சூழலையும் சூழலியலையும் பாதிக்கும் என்பதை அரசு யோசித்துப் பார்த்ததா என்று தெரியவில்லை.
அணைகள் எழுப்புவதன் மூலம் நதிகளின் சூழலியலுக்கு கடுமையான பாதிப்பை மனித இனம் ஏற்படுத்துகிறது என்று பல்வேறு ஆய்வுகள் தெளிவுபடுத்தி இருக்கின்றன.
கடந்த சில ஆண்டுகளில் மக்களின் வரிப் பணத்தின் மூலம் எழுப்பப்பட்டு சூழலியல் பாதிப்பை ஏற்படுத்தியிருக்கும் பல புனல்மின் நிலையங்கள் இயற்கையின் பாதிப்புக்கு உள்ளாகியிருப்பதை நாம் உணர வேண்டும்.
நில நடுக்கத்தைத் தொடர்ந்து ஏற்பட்ட நிலச் சரிவுகளால் பாதிக்கப்பட்ட புனல்மின் நிலையங்கள் மிகக் கடுமையான பாதிப்புக்கு உள்ளாயின.
அதனால் இந்தியாவின் மின்சாரத் தேவையை ஈடுகட்ட அணைகளை நிறுவி புனல்மின் நிலையங்கள் மூலம் மின்சாரம் உற்பத்தி செய்வது குறித்த திட்டத்தை அரசு மறு பரிசீலனை செய்ய வேண்டும்.
இமயமலையில் அணைகள் அமைப்பதன் மூலம் ஏற்பட இருக்கும் மிகப்பெரிய பாதிப்பை உணர்ந்து அந்தத் திட்டத்தை அரசு கைவிடுவதுதான் சரியான தொலைநோக்குச் சிந்தனையாக இருக்க முடியும்.
வன விலங்கு ஆர்வலர்கள் மத்தியில் இது குறித்த கவலை எழுந்தது மட்டுமல்ல உலகிலுள்ள பல பகுதிகளிலிருந்தும் வன விலங்கு ஆர்வலர்கள் இந்தியாவுக்குப் படையெடுக்கவே தொடங்கி விட்டனர்.
மர்ம மரணங்கள் தொடர்ந்தால் ஆசிய சிங்கங்கள் என்கிற உயிரினமே இல்லாமல் போய்விடக்கூடும் என்கிற அச்சம் அவர்களுக்கு ஏற்பட்டதில் ஆச்சரியப்பட எதுவுமில்லை.
உறைவிட உரிமைக்காக சிங்கங்களுக்கு இடையே நடந்த சண்டையில் சில சிங்கங்கள் உயிரிழந்தன என்பதுதான் சிங்கங்கள் மர்ம மரணம் குறித்து வனத்துறை அதிகாரிகள் தெரிவித்த கருத்து.
மரணமடைந்த சிங்கங்களில் மூன்று பெண் சிங்கங்களும் இருந்தன என்பதும் இறந்த சிங்கங்களின் மீது எந்தவிதக் காயமோ நகக் கீறல்களோ இல்லை என்பதும் ஐயப்பாட்டை எழுப்பின.
இணைக்கான போட்டியில் பெண் சிங்கங்கள் கொல்லப்படுவதில்லை என்பதுதான் கிர் வனவியல் பூங்காவில் ஏற்பட்ட மரணங்களுக்கு வேறு காரணம் இருக்க வேண்டும் என்கிற கருத்து வலுப்பெற்றதற்கான காரணம்.
பூச்சிகள் செத்து விழுவதுபோல சிங்கங்கள் மரணமடைவதன் பின்னணியில் நாய்களைத் தாக்கும் அபாயகரமான டிஸ்டெம்பர் நுண்ணுயிரித் தொற்றும் ப்ரோட்டோசோல் என்கிற நோய் பாதிப்பும் இருப்பது தெரியவந்திருக்கிறது.
கிர் வனவியல் பூங்காவில் உள்ள சிங்கங்கள் தொடர்ந்து ஏதாவது நோய்த் தொற்றுக்கு ஆளாகி வந்திருப்பது இப்போது தெரியவந்திருக்கிறது.
அந்த வனப் பகுதியில் வாழும் ஆதிவாசிகளான மால்தாரீஸ்கள் நாய்கள் பசுக்கள் உள்ளிட்ட வளர்ப்பு மிருகங்களை வைத்திருக்கிறார்கள்.
அதன் மூலம் சிங்கங்களை எந்தவிதமான நோய்த் தொற்றுகள் தாக்குகின்றன என்பதைக் கண்டறிந்து அதற்கான பாதுகாப்பை மேற்கொண்டிருக்க முடியும்.
ஆனால் தங்கள் மாநிலத்தின் பெருமையாக மட்டுமே ஆசிய சிங்கங்கள் இருக்க வேண்டும் என்று பிடிவாதம் பிடிக்கும் குஜராத் மாநில அரசு அதற்கு ஒத்துழைப்புத் தர மறுக்கிறது.
தமிழகம் கர்நாடகம் ஆந்திரம் மகாராஷ்டிரம் மட்டுமல்ல இந்திய எல்லைக்கு அப்பாலும் உள்ள லட்சக்கணக்கான ஐயப்ப பக்தர்கள் கடுமையான மன உளைச்சலுக்கு உள்ளாகி இருக்கிறார்கள்.
சபரிமலையில் வயது வரம்பில்லாமல் அனைத்துப் பெண்களும் பதினெட்டு படிகள் ஏறி ஐயப்ப தரிசனம் செய்யலாம் என்கிற உச்சநீதிமன்றத்தின் தீர்ப்பு அந்தக் கோயில் குறித்தோ ஐயப்ப வழிபாட்டு முறை குறித்தோ எந்தவிதப் புரிதலும் இல்லாமல் பெண்ணுரிமை குறித்த மேலைநாட்டுக் கண்ணோட்டத்தின் அடிப்படையில் வழங்கப்பட்ட தீர்ப்பு என்பதுதான் உண்மை.
உச்சநீதிமன்றத்தின் முன்னாள் தலைமை நீதிபதி தீபக் மிஸ்ராவின் தலைமையில் அமைந்த அமர்வில் இந்தத் தீர்ப்புக்கு எதிராகக் கருத்தைப் பதிவு செய்திருக்கும் ஒரே பெண் நீதிபதி இந்து மல்ஹோத்ராவுக்கு இருந்த புரிதல் ஏனைய நீதிபதிகளுக்கு இல்லாமல் போனதுதான் வேதனை.
சமயச் சம்பிரதாயச் சடங்குகளை ஆண் பெண் சமத்துவம் என்கிற கண்ணோட்டத்தில் அணுக முற்பட்டதிலிருந்து நீதிபதிகள் சமயச் சம்பிரதாயங்களை சமூக நடைமுறையிலிருந்து பிரித்துப் பார்க்கவில்லை என்பது தெளிவாகிறது.
ஒவ்வோர் ஆலயத்திலும் உள்ள தெய்வத்திற்கு அதாவது தேவதைக்கு அதுஅதற்கான சில குணாதிசயங்கள் உண்டு என்பதும் வழிபாட்டு முறைகள் வகுக்கப்பட்டிருக்கின்றன.
சபரிமலை குறித்த வழக்கொன்று தங்களுக்கு முன்னால் வரும்போது குறைந்தபட்சம் அமிக்கஸ் க்யூரி எனப்படும் நடுநிலை அறிவுரையாளர் குழுவை அமைத்து அவர்களின் கருத்தை அறிந்த பிறகு தீர்ப்பு வழங்கி இருக்க வேண்டும்.
சபரிமலை ஐயப்ப வழிபாட்டில் நம்பிக்கை இல்லாத நூற்றாண்டுகால நம்பிக்கையை வெறும் ஆண் பெண் சமத்துவம் என்கிற குறுகிய கண்ணோட்டத்தில் அணுகும் முற்போக்கு சிந்தனாவாதிகளின் கருத்துக்கு வலுசேர்க்கும் தீர்ப்பை வழங்கி இருப்பதை பெரும்பான்மைப் பெண்களே ஒத்துக் கொள்ளவில்லை என்பதைத்தான் கடந்த சில வாரங்களாகப் பரவலாக நடக்கும் பேரணிகள் எடுத்துரைக்கின்றன.
ஆனால் லட்சக்கணக்கான ஐயப்பன்மார்களுக்கு மத்தியில் வறட்டுப் பெண்ணுரிமை பேசும் இறை நம்பிக்கை இல்லாத சில முற்போக்குவாதிப் பெண்கள் பிடிவாதமாகச் செல்லக்கூடும்.
அதிபர் புதினின் விஜயத்திற்கு முன்னதாக ரஷியாவுடன் இந்தியா முக்கியமான ராணுவ ஒப்பந்தங்களை மேற்கொள்வது குறித்து அமெரிக்கா எச்சரிக்கை விடுத்திருந்தது.
அமெரிக்காவின் எதிரி நாடுகளை பொருளாதாரத் தடையின் மூலம் எதிர்கொள்ளும் கேட்சா என்கிற சட்டத்தின் கீழ் இந்தியாவும் கொண்டுவரப்படக்கூடும் என்கிற மறைமுக எச்சரிக்கை விடுக்கப்பட்டது.
அமெரிக்காவால் பொருளாதாரத் தடை விதிக்கப்பட்டிருக்கும் நாடுகளுடன் நெருக்கமான உறவை வைத்துக் கொள்ளும் நாடுகளும் கேட்சா வரம்புக்குள் கொண்டுவரப்படும் என்பதால் இந்தியா ரஷியாவுடன் ராணுவ ஒப்பந்தங்களை மேற்கொள்ளத் தயக்கம் காட்டும் என்றுதான் உலக நாடுகள் அனைத்துமே எதிர்பார்த்தன.
சோவியத் யூனியன் சிதைந்து ரஷியா தனி நாடாக உருவானது முதல் இரண்டு நாடுகளுக்குமிடையே நெருக்கமான உறவு தொடர்ந்தாலும்கூட அந்த நட்பின் வலிமை தளரத் தொடங்கியது.
அண்டை நாடான சீனா பெரிய பொருளாதார சக்தியாக வலுப்பட்டிருக்கும் நிலையில் இந்தியா அமெரிக்காவுடன் நெருக்கம் தேட வேண்டிய கட்டாயம் ஏற்பட்டது.
கடந்த ஆண்டு சீனாவுடனான இந்தியாவின் டோக்காலாம் பிரச்னையில் ரஷியா மெளனம் காத்தது என்பதையும் பாகிஸ்தானுடன் தனது நெருக்கத்தை அதிகரித்துக் கொண்டிருக்கிறது என்பதையும் மறந்துவிடக் கூடாது.
ரஷியா ஒரு மிகப்பெரிய வியூகத்தை வகுத்து இந்தியாவை இந்த ஒப்பந்தத்தில் கையெழுத்திட மறைமுகமாக கட்டாயப்படுத்தியிருப்பது சர்வதேச அரசியலை கூர்ந்து கவனித்தவர்களுக்குத்தான் தெரியும்.
கடந்த ஆகஸ்ட் மாதம் பாகிஸ்தானின் முக்கிய ராணுவ அதிகாரியான ஜெனரல் சுபைர் மகமூத் கயாத் ரஷியாவில் இரண்டு நாடுகளுக்கும் இடையேயான ராணுவ ஒத்துழைப்பு குறித்து விவாதிப்பதற்காக அழைக்கப்பட்டார்.
அதற்கு சில நாட்களுக்கு முன்னால் ரஷியாவின் துணை பாதுகாப்பு அமைச்சர் அலெக்சாண்டர் ஃபோமின் இஸ்லாமாபாத்துக்கு சென்று பாகிஸ்தானின் முக்கிய ராணுவ அதிகாரிகளை சந்தித்து பேசியிருக்கிறார்.
பாகிஸ்தான் ராணுவ அதிகாரிகளுக்கு ரஷிய ராணுவக் கல்லூரிகளிலும் பயிற்சி நிலையங்களிலும் படிப்பதற்கும் பயிற்சி பெறுவதற்கும் ஒப்பந்தம் மேற்கொள்ளப்பட்டிருக்கிறது.
எல்லாவற்றுக்கும் மேலாக கராச்சியிலுள்ள பாகிஸ்தானின் அணுமின் நிலையங்களை தாக்குதல்களிலிருந்து பாதுகாக்க ராடார்களை வழங்குவதற்கான ஒப்பந்தம் இரு நாடுகளுக்கு இடையே கையெழுத்தாகி இருக்கிறது.
பாகிஸ்தானின் அணுமின் நிலையங்களுக்கு ஆபத்து நிச்சயமாக மாலத்தீவினாலோ இலங்கையினாலோ வங்க தேசத்தாலோ நேபாளத்தாலோ ஏற்பட்டுவிடப் போவதில்லை.
பாகிஸ்தானுக்கு வழங்கப்பட இருக்கும் ராடார்கள் இந்தியாவிடமிருந்து கராச்சியிலுள்ள அணுமின் நிலையத்தையும் ஏனைய முக்கியமான இலக்குகளையும் பாதுகாப்பதற்குத்தான் என்பது வெளிப்படை.